**Parfumepolitik for Børnehuset Spiretoppen**

**Formål:**  
At skabe et sundt og trygt miljø for børn og ansatte ved at minimere risikoen for parfumeallergi og andre helbredsmæssige gener forårsaget af parfumerede produkter i Børnehuset Spiretoppen.

**Baggrund:**  
I Danmark lider omkring 180.000 mennesker af parfumeallergi. Parfumer, både naturlige og syntetiske, kan medføre allergiske reaktioner som rødme, kløe, knopper, og i værste fald livslang allergi. Parfume kan desuden forværre symptomer hos personer med astma eller høfeber.

**Politik:**

**Anvendelse af parfumefri produkter i Børnehuset Spiretoppen:**

* + Forældre og medarbejdere opfordres til at vælge parfumefri varianter af plejeprodukter, rengøringsmidler og vaskemidler, især produkter der anvendes i børnehuset.
  + Produkter som deodorant, cremer, og andre personlige plejeprodukter bør være parfumefri.
  + For at beskytte børn, forældre og medarbejdere opfordres alle, der har deres gang i huset, til at benytte parfumefrie produkter

**Håndtering af allergiske reaktioner:**

* + Ved mistanke om svære allergiske reaktioner ringes der 112, og forældre/ pårørende kontaktes. Ved mistanke om milde eller moderate reaktioner kontaktes forældre / pårørende og ved behov egen læge eller skadestuen

**Implementering:**  
Denne politik er godkendt til Bestyrelsesmødet d. 26/8 2024, og af medarbejderne til MED mødet d.29/8-2024

Parfumepolitikken medsendes i velkomstbrevet, og gennemgås til opstartssamtalen.

Parfumepolitikken indskrives i Forældre ABC´en der ligger på Spiretoppens hjemmeside.

Parfume politikken vil løbende blive evalueret og opdateret i henhold til nye sundhedsmæssige anbefalinger. Næste gang i august 2026